હજી હમણાં જ ત્રીસી વટાવેલો ચિરાગ ઉતાવળમાં છે. ઇન્ડિયા આવ્યો છે અને તેણે શિકાગો પાછા પહોંચવાનું છે. જો તે શિકાગો પાછો ન પહોંચી શકે તો તેની લાઇફમાં બહુ જ મોટી તકલીફ આવીને ઊભી રહી જાય એમ છે. ચિરાગ ફટાફટ ઍરપોર્ટ પહોંચે છે અને ફ્લાઇટની રાહ જોઈ રહ્યો છે. અત્યારે તેને થોડી શાંતિ છે. હવે માત્ર ફ્લાઇટ પકડવાની જ ઉતાવળ છે, પણ, પણ, પણ એવું નથી. ઍરપોર્ટ પર ફ્લાઇટની રાહ જોઈ રહેલા ચિરાગને ત્યાં જ એક ફોન આવે છે જેમાં તેને ખબર પડે છે કે ઍરપોર્ટની બહાર પણ એક ક્રાઇસિસ ઊભી છે અને એને પણ તેની જરૂર છે. શું કરવું? ઍરપોર્ટમાંથી નીકળીને બહાર આવી જઈ એ ક્રાઇસિસને હૅન્ડલ કરવાની કે પછી બહારનું બધું ભૂલીને શિકાગોની ફ્લાઇટ પકડીને ફ્લાય કરી જવાનું?